钦定古今图书集成/理学汇编/字学典/第118卷 > 沈粲
## 钦定古今图书集成/理学汇编/字学典/第118卷 > 沈粲

按《松江府志》：“沈粲，字民望，善真草书，飘逸遒劲，自成
一家。自中书舍人累官翰林修撰，侍读春坊庶子，大
理寺左少卿致仕。”

按《书史会要》，“粲草书法宋仲珩。”

按《吏隐录》：沈度尝言于上云：“臣有弟粲，其书胜臣。”遂
亦被征用。

按《俨山集》：国初书学，吾松尝甲天下，大抵皆源流于
宋仲温、陈文东。至二沈先生特以豪翰际遇文皇，入
官禁近，屡迁为翰林学士，故吾乡有“大学士”、“小学士”
之称。民则不作行草，民望时习楷法，不欲兄弟间争
能也。